The Professionals (cinta de 1966)

:*Iste articlo ye sobre una cinta de cine de sestern estausunidense estrenada en 1966; ta atros usos, se veiga *'The Professionals** y **The Professionals (cinta)***.

***The Professionals*** (títol otichinal en [[Idioma anglés|anglés]], en [[Idioma aragonés|aragonés]] ***Os profesionals***, estrenada en [[Aragón]] con o suyo títol traduciu enta lo [[Idioma castellano|castellano]] como ***Los profesionales**'') ye una [[cinta]] de [[cine estausunidense]] de [[cine de western]] estrenada l'anyo [[1966]], dirichida por [[Richard Brooks]] seguntes un [[guión adaptau]] por él mesmo (basau en ''[[A Mule for the Marquesa]]'', una [[novela]] que heba publicau l'escritor [[Frank O'Rourke]] l'anyo [[1964]]), con una [[banda sonora orichinal]] de [[Maurice Jarre]], una [[producción cinematografica]] d'o mesmo director Richard Brooks ta la [[productora cinematografica]] ''[[Pax Enterprises]]'' y un [[elenco]] formau por os [[actor]]s [[Burt Lancaster]], [[Lee Marvin]], [[Claudia Cardinale]], [[Robert Ryan]], [[Woody Strode]], [[Jack Palance]], [[Ralph Bellamy]], [[Joe De Santis]] y [[Rafael Bertrand]], en os suyos papels prencipals.

En os [[anyos 1910]], mientres os zaguers anyos d'a clamada ''[[Revolución mexicana]]'', ''JW Grant'' ye un cabalero [[ranchero]] que contracta a un grupo d'expertos hombres d'armas ta que liberen a su muller, ''María'', a qui ha [[Secuestro|secuestrau]] ''Jesús Raza'', un antigo líder revolucionario mexicano que parixe haber-se convertiu en un [[bandolero]]. Los pistoleros contractaus incluyen a dos hombres que heban combatiu en as filas d'os revolucionarios de [[Pancho Villa]] y que conoixen a ''Raza'', de qui son mesmo amigos. Nomás dentrar en [[Mexico]] en persecución d'os secuestradors, prencipian a trobar problemas, pero finalment consiguen dentrar en o campamento de ''Raza'' ta liberar a ''María''. Tanimientres, troban que ista ye a punto de fer l'amor con o suyo presunto secuestrador, pero voluntariament y no pas forzada, y en ixe momento sacan la entrega de que no se lis ha explicau toda la verdat d'o caso. Cuan consiguen levar-se a ''María'' son perseguius por os hombres de ''Raza'', y ixa nueit ''María'' explica a los cuatro pistoleros que en realidat mai no ha estau secuestrada so que maarchó voluntariament con ''Raza'', que yera lo suyo amant y esposo de feito antes de que ''Grant'' la mercase como esposa. Pero como los pistoleros han comprometiu la suya palabra, plegan en os [[Estaus Unius]] con la esposa presuntament secuestrada y tamién con o presunto secuestrador a qui consiguen capturar en un ataque, ta entregar toz dos a ''Grant'', qui los heba contractau.

A cinta s'ambienta en os [[anyos 1910]] en [[Mexico]] y en os [[Estaus Unius]] y las suyas escenas se filmoron en [[Burbank]], [[Indio (California)|Indio]], [[Mecca (California)|Mecca]] y atros puestos de [[California]], en [[Arizona]] y en [[Las Vegas]] y atros puestos de [[Nevada]] en os [[Estaus Unius]] y en [[Bavispe]] en [[Sonora]] y en o [[estau de Durango]] en [[Mexico]].

''The Professionals'' ha recibiu cuantos premios y nominacions, en destacando tres nominacions a los [[Premios Oscar]] ([[Premio Oscar a lo Millor Director|Millor Director]], [[Premio Oscar a lo Millor Guión Adaptau|Millor Guión Adaptau]] y [[Premio Oscar a la Millor Fotografía|Millor Fotografía en Color]]) en a suya [[39ena edición d'os Premios Oscar|39<sup>ena</sup> edición]] y dos nominacions a los [[Premios Globos d'Oro]] ([[Premio Globo d'Oro a la Millor Cinta Dramatica|Millor Cinta Dramatica]] y [[Premio Globo d'Oro a lo Millor Director|Millor Director]]) en a suya [[24ena edición d'os Premios Globos d'Oro|24<sup>ena</sup> edición]].

== Elenco ==


== Se veiga tamién ==
* [[Cine en 1966]].
* [[Cintas de 1966]].

== Referencias ==


== Vinclos externos ==
*  [https://www.imdb.com/title/tt0060862/ ''The Professionals''] en [[Internet Movie Database]].
*  [https://www.tcm.com/tcmdb/title/16999/enwp ''The Professionals''] en [[TCM Movie]].
*  [https://www.allmovie.com/movie/v39435 ''The Professionals''] en [[AllMovie]].
*  [https://catalog.afi.com/Catalog/moviedetails/23756 ''The Professionals''] en l**American Film Institute Catalog* de l*'American Film Institute''.